text: Eufemiens lor a sor tos criet:
   "Ainc mais n’oi parler de se bontet."
   Mais iaus ne caut de kank’il a juret,
   Ne font nes tant kll l'aient escoutet;
   A sen palais en sont trestot alet.
   Il cuert devant et l’a bien enchenset.
   Li apostoles et li saintisme abet
   Et li doi roi et li rice barnet
   Viénent avant et si l'ont demandet;
   Puis si s’asisent es bans ki sont paret; .
   Et li frans cuens ki le cuer a senet
   Prent se maisnie a un conseil privet,
   S’es conjura de sainte caritet
   Ke dou cors saint li dient veritet:
   Il dirent tuit ke nus d’iaus ne le set..
   Ke chou soit chius ki gist sos le degret
   Cui tantes fois ont mouliet et gietet.
  